**Z á p i s n i c a**

**zo zasadnutia aktívu klubov VsSTZ**

**Dátum, miesto a čas:** **Košice., 27.04.2016, 14:00**

**Prítomní:** členovia VV a zástupcovia klubov

**Dozorná rada:** Gurčík

**Program rokovania: 1. Otvorenie**

 **2. Kritériá hracích miestností**

 **3. Vyhodnotenie súťažného ročníka 2015/2016**

 **4. Systém súťaží**

 **5. Informácie o Zákone o športe**

 **6. Diskusia**

 **7. Ocenenie jubilantov a družstiev**

 **8. Záver**

1. Zasadnutie aktívu klubov VsSTZ otvoril a viedol predseda JUDr. Anton Hajduk.
2. S kritériami hracích miestnosti boli kluby oboznámené na webovej stránke. Tieto VV prejednal a schválil dňa 18.5.2015. Boli súčasťou rozpisu. Predseda poukázal na výnimky, ktoré platili iba pre doteraz skončenú sezónu. Kritizoval družstvá (20), ktoré nepodali predsedovi ŠTK správu o svojich hracích miestnostiach a hracích podmienkach. VV rozhodol o predbežnom neschválení niektorých hracích miestností, z dôvodu rozmerov a podlahy. Tieto budú zverejnené na webovej stránke. Výnimky sa nebudú poskytovať od novej súťažnej sezóny. Vyzval kluby, aby v zápisoch o stretnutiach udávali problémy s osvetlením, zatemnením a teplotou. Hracie podmienky sú kluby povinné dodržiavať. Upozornil na kvalitu stolov, oznámenie o loptičke, počítadiel pri stoloch a predovšetkým o oblečení družstiev s tým, že nedostatky sa budú sankcionovať.
3. Vyhodnotenie súťažného ročníka 2015/2016 previedol predseda ŠTK p. Pitoňák. Poukázal na určité nedostatky z hľadiska regulárnosti súťaží. V súlade s rozpisom súťaží oboznámil prítomných s postupujúcimi a zostupujúcimi družstvami. Vyjadril sa ku barážam, ktoré zabezpečia účasť celkom v nasledujúcom ročníku. Navrhol opatrenia ohľadom regulárností súťaží. Stav mládežníckych súťaží vyhodnotil predseda KM p. Pištej.
4. Predseda VV oboznámil prítomných s prijatými opatreniami VV ohľadom regulárností súťaží pred sezónou 2016/2017. VV schválil tieto zmeny:

- zrušil dvojičky v 2.lige

- zúžil počet v 2.lige na 12 od súťažnej sezóny 2017/2018

- zaviedol finančné ocenenie klubov umiestnených v 2.lige,na 1.-4.mieste vo výške

 200,150, 100, 50 Eur

- rozdelenie celkov po prvej časti do dvoch skupín a to: o 1.-6.miest,o o postup a o 7.-12.

 miesto o záchranu (v 2.lige 7.-14.miesto o záchranu), v druhej časti dvojkolovo

- zvýšenie súťažného poplatku na 55 Eur z dôvodu poplatku zavedenia poplatku za vedenie

 stránky [www.pinec.sk](http://www.pinec.sk)

- zmenu štruktúry súťaží 3., 4. a prípadnej 5.ligy odložil na neskoršie obdobie, z dôvodu

 rôznosti názorov

- prevod súťaží nechválil ak nebudú vyrovnané poplatky voči zväzu

- z dôvodu nesplnenia Súťažného poriadku VV rozhodol o nepripustení družstiev

 Kochanoviec a Mokraniec B do baráže

- rozhodol o stanovení osobitných termínov pre usporiadanie Majstrovstiev okresu

- oboznámil prítomných o zmene termínov M VS mládeže mladšieho a najmladšieho žiactva

1. Člen VV JUDr. Zoltán Gallo oboznámil prítomných s niektorými povinnosťami klubov podľa nového Zákona o športe. Upozornil predovšetkým kluby, ktoré majú právnu subjektivitu a chcú poberať prostriedky z verejných zdrojov, aby si upravili Stanovy. Poukázal taktiež na ustanovenia o závažných previneniach s dopadom na trestnoprávnu rovinu
2. Diskusia

- Fink – k teplote hracích miestností

- Vaňo – k propagácii stolného tenisu v televízii

- Hrežík – k dresom, k hracím miestnostiam Košarovce, Hencovce, Hrabovec a ku

 kvalifikáciám

- Kotulič – k sociálnym zariadeniam

- E. Hajduk, Pištej – k foteniu mládeže, k vypísaniu súťaží družstiev mládeže a počtu VSPM

1. Pamätné plakety z príležitosti životných jubileí odovzdal prizvaným jubilantom predseda VsSTZ. Diplomy a poháre víťazným družstvám odovzdali predseda ŠTK a predseda Ekonomickej komisie
2. Predseda VsSTZ poďakoval prítomným za účasť a zasadnutie aktívu klubov ukončil.

***JUDr. Anton H a j d u k , v.r.***

 ***predseda VsSTZ***